ai4bharat/Pralekha huggingface dataset:
ಕಲ್ಲಿದ್ದಲು ಸಚಿವಾಲಯ
ಸ್ವಾತಂತ್ರ್ಯೋತ್ಸವದ ಅಮೃತ ಮಹೋತ್ಸವ ಆಚರಣೆಯ ಅಂಗವಾಗಿ ಭಾರತ್ ಕೋಕಿಂಗ್ ಕೋಲ್ ಲಿಮಿಟೆಡ್ವತಿಯಿಂದ ಪರಿಸರ ಸಂರಕ್ಷಣೆ ಕಾರ್ಯಗಳು
ರಾಷ್ಟ್ರದಾದ್ಯಂತ ಕಲ್ಲಿದ್ದಲು ಸಚಿವಾಲಯದಿಂದ ಗಣಿಗಾರಿಕೆ ಪ್ರದೇಶದ ಸುತ್ತ ಹಮ್ಮಿಕೊಂಡಿರುವ ವೃಕ್ಷಪೋಷಣ್ ಅಭಿಯಾನ್ 2021 ಅಂಗವಾಗಿ ಕೋಲ್ ಇಂಡಿಯಾ ಲಿಮಿಟೆಡ್ನ ಉಪಾಂಗವಾಗಿರುವ ಭಾರತ್ ಕೋಕಿಂಗ್ ಕೋಲ್ ಲಿಮಿಟಿಡ್ ಸಹ ಸಸಿನೆಡುವ ಬೃಹತ್ ಕಾರ್ಯಕ್ರಮವನ್ನು ತನ್ನ ಆವರಣದಲ್ಲಿ ಹಮ್ಮಿಕೊಂಡಿತ್ತು. ವೃಕ್ಷಪೋಷಣ್ ಅಭಿಯಾನವನ್ನು ಸ್ವಾತಂತ್ರ್ಯೋತ್ಸವದ ಅಮೃತ ಮಹೋತ್ಸವ ಆಚರಣೆಯ ಅಂಗವಾಗಿ ಏರ್ಪಡಿಸಲಾಗಿತ್ತು.
ಭಾರತ್ ಕೋಕಿಂಗ್ ಕೋಲ್ ಲಿಮಿಟೆಡ್ನ ಗಣಿಪ್ರದೇಶವೂ ಸೇರಿದಂತೆ ವಿವಿಧ ಕ್ಷೇತ್ರದ 5225 ಜನರು ಈ ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದರು.
ಮುಖ್ಯ ವಿಚಕ್ಷಣಾ ಅಧಿಕಾರಿ ಕುಮಾರ್ ಅನಿಮೇಶ್, ತಂತ್ರಜ್ಞಾನ ಕಾರ್ಯಾಚರಣೆಯ ನಿರ್ದೇಶಕ ಶ್ರೀ ಚಂಚಲ್ ಗೋಸ್ವಾಮಿ, ನಿರ್ದೇಶಕರು ಶ್ರೀ ಪಿವಿಕೆಎಂ ರಾವ್ ಹಾಗೂ ಪ್ರಧಾನ ನಿರ್ವಾಹಕರು, ಇನ್ನಿತರ ರಂಗಗಳ ಮುಖ್ಯಸ್ಥರು ಕಚೇರಿಯ ಆವರಣದಲ್ಲಿ ಈ ಸಂದರ್ಭದಲ್ಲಿ ಹಾಜರಿದ್ದರು. ಹಣಕಾಸು ವಿಭಾಗದ ನಿರ್ದೇಶಕರು ಆನ್ಲೈನ್ ಮೂಲಕ ಕಾರ್ಯಕ್ರಮದಲ್ಲಿ ಉಪಸ್ಥಿತರಿದ್ದರು. ಕಾರ್ಯನಿರ್ವಹಣಾ ತರಬೇತಿ ವಸತಿಗೃಹದಲ್ಲಿಯೂ ಕಾರ್ಯಕ್ರಮ ಹಮ್ಮಿಕೊಳ್ಳಲಾಗಿತ್ತು. ತರಬೇತಿಗೊಳಪಟ್ಟ ಶಿಬಿರಾರ್ಥಿಗಳೂ ಅತಿ ಉತ್ಸಾಹದಿಂದ ಕಾರ್ಯಕ್ರಮದಲ್ಲಿ ಪಾ್ಲಗೊಂಡರು. 17570 ಸಸಿಗಳನ್ನು, 58 ಗುರುತಿಸಿದ ಜಾಗದಲ್ಲಿ ನೆಡಲಾಯಿತು. ಧನಬಾದ್ ಪ್ರದೇಶದ ಗಣ್ಯರು ಈ ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದರು. 16500 ಸಸಿಗಳನ್ನು ಗ್ರಾಮೀಣ ವಿಭಾಗದ ಜನರಲ್ಲಿ ಹಂಚಲಾಯಿತು.
ಕೋವಿಡ್ ಮಾರ್ಗಸೂಚಿ ಅನುಸರಿಸಲು 58 ಸಸಿ ನೆಟ್ಟ ಪ್ರದೇಶಗಳು, ಮುಖ್ಯ ಸಮಾರಂಭದ ವೇದಿಕೆಯೊಂದಿಗೆ ಆನ್ ಲೈನ್ ವಿಡಿಯೊ ಕಾನ್ಫರೆನ್ಸ್ ಮೂಲಕ ಸಂಪರ್ಕ ಏರ್ಪಡಿಸಲಾಗಿತ್ತು.
ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯ
ಕೋವಿಡ್-19 ಇಂದಿನ ಪರಿಷ್ಕೃತ ವರದಿ
ದೇಶಾದ್ಯಂತ ಹಮ್ಮಿಕೊಂಡಿರುವ ಬೃಹತ್ ಕೋವಿಡ್-19 ಲಸಿಕಾ ಆಂದೋಲನದ ಅಡಿ ನಿನ್ನೆ ಒಂದೇ ದಿನ 54.24 ಲಕ್ಷ ಲಸಿಕೆ ಡೋಸ್ ಹಾಕಲಾಗಿದೆ.
ದೇಶದಲ್ಲಿ ಇದುವರೆಗೆ ಒಟ್ಟು 29.46 ಲಸಿಕಾ ಡೋಸ್’ಗಳನ್ನು ನೀಡಲಾಗಿದೆ.
ಕಳೆದ 24 ತಾಸುಗಳಲ್ಲಿ ದೇಶಾದ್ಯಂತ 50,848 ಹಿಸ ಕೊರೊನಾ ಪ್ರಕರಣಗಳು ವರದಿಯಾಗಿವೆ.
ಕಳೆದ 82 ದಿನಗಳಲ್ಲಿ ದೇಶದ ಸಕ್ರಿಯ ಪ್ರಕರಣಗಳ ಸಂಖ್ಯೆ 6,43,194ಕ್ಕೆ ಇಳಿಕೆ ಕಂಡಿದೆ.
ಇದುವರೆಗೆ ದೇಶಾದ್ಯಂತ 2,89,94,855 ಸೋಂಕಿತರು ಕೊರೊನಾದಿಂದ ಗುಣಮುಖರಾಗಿದ್ದಾರೆ.
ಕಳೆದ 24 ತಾಸುಗಳಲ್ಲಿ ದೇಶಾದ್ಯಂತ 68,817 ಮಂದಿ ರೋಗದಿಂದ ಚೇತರಿಸಿಕೊಂಡಿದ್ದಾರೆ.
ದೈನಂದಿನ ಚೇತರಿಕೆ ಪ್ರಮಾಣ ದಿನನಿತ್ಯ ಕಾಣಿಸಿಕೊಳ್ಳುತ್ತಿರುವ ಹೊಸ ಕೊರೊನಾ ಪ್ರಕರಣಗಳ ಸಂಖ್ಯೆಯನ್ನು ಹಿಂದಿಕ್ಕುತ್ತಿದೆ. 41 ದಿನದಲ್ಲೂ ಈ ಪ್ರವೃತ್ತಿ ಮುಂದುವರಿದಿದೆ.
ಇದರೊಂದಿಗೆ ಚೇತರಿಕೆ ದರವೀಗ 96.56%ಗೆ ಸುಧಾರಣೆ ಕಂಡಿದೆ.
ವಾರದ ಪಾಸಿಟಿವಿಟಿ ದರ  5% ಮಟ್ಟದಿಂದ ಕೆಳಗೆ ಮುಂದುವರಿದಿದ್ದು, ಅದೀಗ 3.12% ಇದೆ.
ದೈನಂದಿನ ಪಾಸಿಟಿವಿಟಿ ದರವೂ 5% ಮಟ್ಟದಿಂದ ಕೆಳಗಿದ್ದು, ಅದೀಗ ಸತತ 16ನೇ ದಿನದಲ್ಲಿ 2.67%ಗೆ ತಗ್ಗಿದೆ.
ದೇಶದೆಲ್ಲೆಡೆ ಗಂಟಲು ದ್ರವ ಪರೀಕ್ಷಾ ಸಾಮರ್ಥ್ಯವನ್ನು ಗಣನೀಯವಾಗಿ ಹೆಚ್ಚಿಸಲಾಗಿದ್ದು, ಇಲ್ಲಿಯ ತನಕ 39.59 ಕೋಟಿ ಪರೀಕ್ಷೆಗಳನ್ನು ನಡೆಸಲಾಗಿದೆ.
ಪ್ರಧಾನ ಮಂತ್ರಿಯವರ ಕಛೇರಿ
ಬೈಸಾಖಿ ಸಂದರ್ಭದಲ್ಲಿ ಜನತೆಗೆ ಪ್ರಧಾನಮಂತ್ರಿ ಶುಭಾಶಯ
ಬೈಸಾಖಿ ಸಂದರ್ಭದಲ್ಲಿ ಜನತೆಗೆ ಪ್ರಧಾನಮಂತ್ರಿ ಶುಭಾಶಯ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಬೈಸಾಖಿ ಸಂದರ್ಭದಲ್ಲಿ ಜನತೆಗೆ ಶುಭ ಕೋರಿದ್ದಾರೆ.
“ಬೈಸಾಖಿಯ ಪವಿತ್ರ ಸಂದರ್ಭದಲ್ಲಿ ದೇಶವಾಸಿಗಳಿಗೆ ತುಂಬಾ ತುಂಬಾ ಶುಭಾಶಯಗಳು. ಹೊಸ ಆಕಾಂಕ್ಷೆಗಳಿಂದ ಕೂಡಿದ ಈ ಹಬ್ಬವು ಪ್ರತಿಯೊಬ್ಬರ ಜೀವನದಲ್ಲಿ ಹೊಸ ಚೈತನ್ಯ ಮತ್ತು ಹೊಸ ಉತ್ಸಾಹ ತುಂಬಲಿ.”, ಎಂದು ಪ್ರಧಾನಮಂತ್ರಿ ತಿಳಿಸಿದ್ದಾರೆ.
Narendra Modi✔@narendramodi
बैसाखी के पावन अवसर पर देशवासियों को बहुत-बहुत शुभकामनाएं। नई उमंगों से जुड़ा यह त्योहार सभी के जीवन में नई ऊर्जा और नए उत्साह का संचार करे।
91K
9:09 AM - Apr 13, 2020
Twitter Ads info and privacy
14.9K people are talking about this
ವಾರ್ತಾ ಮತ್ತು ಪ್ರಸಾರ ಸಚಿವಾಲಯ
ದೆಹಲಿ ಪುಸ್ತಕ ಮೇಳ 2023ರ ಪ್ರದರ್ಶನ ವಿಭಾಗದಲ್ಲಿ ಪ್ರಕಾಶನ ವಿಭಾಗಕ್ಕೆ ಅತ್ಯುನ್ನತ ಪ್ರಶಸ್ತಿ
ಭಾರತ ಸರ್ಕಾರದ ಪ್ರತಿಷ್ಠಿತ ಪ್ರಕಾಶನ ಸಂಸ್ಥೆಯಾದ ಪ್ರಕಾಶನ ವಿಭಾಗವು ದೆಹಲಿ ಪುಸ್ತಕ ಮೇಳ- 2023ರಲ್ಲಿ ಪ್ರದರ್ಶನ ವಿಭಾಗದಲ್ಲಿ ಅತ್ಯುನ್ನತ ಬೆಳ್ಳಿ ಪದಕ ಪ್ರಶಸ್ತಿಗೆ ಪಾತ್ರವಾಗಿದೆ. ಆಗಸ್ಟ್ 2ರಂದು ನವದೆಹಲಿಯ ಪ್ರಗತಿ ಮೈದಾನದಲ್ಲಿ ನಡೆದ ಪುಸ್ತಕ ಮೇಳದ ಸಮಾರೋಪ ಹಾಗೂ ಪ್ರಶಸ್ತಿ ಸಮಾರಂಭದಲ್ಲಿ ಪ್ರಶಸ್ತಿ ಪ್ರದಾನ ಮಾಡಲಾಯಿತು. ಪ್ರಕಾಶನ ವಿಭಾಗದ ಮುಖ್ಯಸ್ಥರು ಹಾಗೂ ಮಹಾನಿರ್ದೇಶಕರಾದ ಶ್ರೀಮತಿ ಅನುಪಮಾ ಭಟ್ನಾಗರ್ ಅವರು ಪ್ರಶಸ್ತಿಯನ್ನು ಸ್ವೀಕರಿಸಿದರು. ಪ್ರಕಾಶನ ವಿಭಾಗ, ಭಾರತೀಯ ವ್ಯಾಪಾರ ಉತ್ತೇಜನ ಸಂಸ್ಥೆ  ಹಾಗೂ ಭಾರತೀಯ ಪ್ರಕಾಶಕರ ಒಕ್ಕೂಟ  ಹಾಗೂ ಪ್ರಕಾಶನ ವಿಭಾಗದ ಆಯೋಜನಾ ತಂಡದ ಸಮ್ಮುಖದಲ್ಲಿ ಪ್ರಶಸ್ತಿ ಪ್ರದಾನ ಮಾಡಲಾಯಿತು.
ಐಟಿಪಿಒ ಸಂಸ್ಥೆಯು ಎಫ್ಐಪಿ ಸಹಯೋಗದಲ್ಲಿ ಕಳೆದ ಜುಲೈ 29ರಿಂದ ಆ. 2ರವರೆಗೆ ದೆಹಲಿ ಪುಸ್ತಕ ಮೇಳದ 27ನೇ ಆವೃತ್ತಿಯನ್ನು ನವದೆಹಲಿಯ ಪ್ರಗತಿ ಮೈದಾನದಲ್ಲಿ ಆಯೋಜಿಸಿತ್ತು. ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದ ಪ್ರಕಾಶನ ವಿಭಾಗವು ಪ್ರಗತಿ ಮೈದಾನದ ಆಯೋಜಿಸಲಾಗಿದ್ದ ಮೇಳದಲ್ಲಿ ಮಳಿಗೆ ಸಂಖ್ಯೆ 12, ಸಭಾಂಗಣ ಸಂಖ್ಯೆ 11ರಲ್ಲಿ ತನ್ನ ಪ್ರಕಾಶನದ ಪುಸ್ತಕ, ನಿಯತಕಾಲಿಕೆಗಳ ಪ್ರದರ್ಶನ ಏರ್ಪಡಿಸಿತ್ತು.
ಮೇಳಕ್ಕೆ ಭೇಟಿ ನೀಡಿದ್ದ ಬಹಳಷ್ಟು ಸಂದರ್ಶಕರು ಪ್ರಕಾಶನ ವಿಭಾಗದ ಪ್ರದರ್ಶಿಸಿದ್ದ ವೈವಿಧ್ಯದ ಪುಸ್ತಕ ಸಂಗ್ರಹಕ್ಕೆ ಮೆಚ್ಚುಗೆ ವ್ಯಕ್ತಪಡಿಸಿದರು. ರಾಷ್ಟ್ರ ನಿರ್ಮಾಣ, ಇತಿಹಾಸ ಮತ್ತು ಪರಂಪರೆಯಿಂದ ಹಿಡಿದು ಜೀವನಚರಿತ್ರೆಗಳು, ಆಕರ ಕೃತಿಗಳು ಹಾಗೂ ಮಕ್ಕಳ ಸಾಹಿತ್ಯದವರೆಗಿನ ತರಹೇವಾರಿ ವಿಷಯಗಳ ಪುಸ್ತಕದ ದೊಡ್ಡ ಸಂಗ್ರಹವೇ ಅನಾವರಣಗೊಂಡಿತ್ತು. ರಾಷ್ಟ್ರಪತಿ ಭವನದ ಉತ್ಕೃಷ್ಠ ಪುಸ್ತಕ ಆವೃತ್ತಿಗಳು ಹಾಗೂ ವಿಭಾಗವು ವಿಶೇಷವಾಗಿ ಹೊರತಂದಿರುವ ರಾಷ್ಟ್ರಪತಿಗಳು, ಉಪ ರಾಷ್ಟ್ರಪತಿಗಳು ಮತ್ತು ಪ್ರಧಾನ ಮಂತ್ರಿಗಳ ಆಯ್ದ ಭಾಷಣ ಸಂಗ್ರಹಗಳು ಗಮನ ಸೆಳೆಯುವ ಜತೆಗೆ ಸಂದರ್ಶಕರ ಮೆಚ್ಚುಗೆಗೆ ಪಾತ್ರವಾದವು.
ವಿಭಾಗವು ಹೊರತಂದಿರುವ ʼಇಂಡಿಯಾ/ ಭಾರತ್ʼ ಜನಪ್ರಿಯ ವಾರ್ಷಿಕ ಆಕಾರ ಪುಸ್ತಕವು ಪ್ರಕಾಶನ ಮಳಿಗೆಯ ಪ್ರಮುಖ ಆಕರ್ಷಣೆಯಾಗಿತ್ತು. ವಿಭಾಗವು ಕಲೆ ಮತ್ತು ಸಂಸ್ಕೃತಿ ಕುರಿತಾದ ಆಕರ್ಷಕ ಅದ್ಭುತ ಚಿತ್ರಗಳ್ಳುಳ ಪುಸ್ತಕ ಕೂಡ ಸಂದರ್ಶಕರ ವಿಶೇಷ ಮನ್ನಣೆ ಪಡೆಯಿತು. ಇದೇ ಸಂದರ್ಭದಲ್ಲಿ ವಿಭಾಗವು ಪ್ರಕಟಿಸಿರುವ 'ಯೋಜನಾ ಕ್ಲಾಸಿಕ್ಸ್' ವಿಶೇಷ ಪುಸ್ತಕವನ್ನು ಮಾಹಿತಿ ಮತ್ತು ಪ್ರಸಾರ ಇಲಾಖೆ ಕಾರ್ಯದರ್ಶಿ ಶ್ರೀ ಅಪೂರ್ವ ಚಂದ್ರ ಅವರು ಮಂಗಳವಾರ ಬಿಡುಗಡೆ ಮಾಡಿದರು. ಈ ಪುಸ್ತಕವು ಸದ್ಯದಲ್ಲೇ ಸೂಚನಾ ಭವನದಲ್ಲಿನ ಪ್ರಕಾಶ ವಿಭಾಗದ ಪುಸ್ತಕ ಗ್ಯಾಲರಿಯಲ್ಲಿ ಲಭ್ಯವಾಗಲಿದೆ. ಹಾಗೆಯೇ ವೆಬ್ಸೈಟ್ ವಿಳಾಸ www.publicationsdivision.nic.in ನಲ್ಲೂ ಲಭ್ಯವಿರಲಿದೆ.
ಪ್ರದರ್ಶನ ಮಳಿಗೆಯಲ್ಲಿ ಕೇವಲ ಪುಸ್ತಕಗಳಲ್ಲಷ್ಟೇ ಅಲ್ಲದೆ, ಪ್ರಕಾಶನ ಭಾಗದ ಜನಪ್ರಿಯ ಮತ್ತು ವ್ಯಾಪಕ ಪ್ರಸರಣ ಹೊಂದಿರುವ ಯೋಜನಾ, ಕುರುಕ್ಷೇತ್ರ, ಆಜ್ಕಲ್ ಮತ್ತು ಬಾಲ ಭಾರತಿ ನಿಯತಕಾಲಿಕೆಗಳ ಬಗ್ಗೆಯೂ ಸಂದರ್ಶಕರಿಂದ ಉತ್ತಮ ಮೆಚ್ಚುಗೆ ವ್ಯಕ್ತವಾಗಿದೆ. ವಿಭಾಗವು ಪ್ರಕಟಿಸುವ ಉದ್ಯೋಗ ಸುದ್ದಿ / ರೋಜ್ಗಾರ್ ಸಮಾಚಾರ್ ಸಾಪ್ತಾಹಿಕವು ನಿಯಮಿತವಾಗಿ ಉದ್ಯೋಗಾವಕಾಶ ಕುರಿತಂತೆ ಉಪಯುಕ್ತ ಮಾಹಿತಿ ಒದಗಿಸುತ್ತಿರುವ ಕುರಿತೂ ಪ್ರಶಂಸೆ ವ್ಯಕ್ತವಾಯಿತು.
ಪ್ರಧಾನ ಮಂತ್ರಿಯವರ ಕಛೇರಿ
ನವೆಂಬರ್ 2 ರಂದು ‘ಇನ್ವೆಸ್ಟ್ ಕರ್ನಾಟಕ 2022’ ಜಾಗತಿಕ ಹೂಡಿಕೆದಾರರ ಸಮಾವೇಶದ ಉದ್ಘಾಟನಾ ಸಮಾರಂಭವನ್ನುದ್ದೇಶಿಸಿ ಪ್ರಧಾನ ಮಂತ್ರಿ ಭಾಷಣ ಮಾಡಲಿದ್ದಾರೆ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು 2022ರ ನವೆಂಬರ್ 2ರಂದು ಬೆಳಗ್ಗೆ 10.30ಕ್ಕೆ ವಿಡಿಯೋ ಕಾನ್ಫರೆನ್ಸ್ ಮೂಲಕ ರಾಜ್ಯದ ಜಾಗತಿಕ ಹೂಡಿಕೆದಾರರ ಸಮಾವೇಶವಾದ ಇನ್ವೆಸ್ಟ್ ಕರ್ನಾಟಕ 2022ರ ಉದ್ಘಾಟನಾ ಸಮಾರಂಭವನ್ನುದ್ದೇಶಿಸಿ ಭಾಷಣ ಮಾಡಲಿದ್ದಾರೆ.
ಸಂಭಾವ್ಯ ಹೂಡಿಕೆದಾರರನ್ನು ಆಕರ್ಷಿಸುವ ಮತ್ತು ಮುಂದಿನ ದಶಕದಲ್ಲಿಅಭಿವೃದ್ಧಿ ಕಾರ್ಯಸೂಚಿಯನ್ನು ಸ್ಥಾಪಿಸುವ ಗುರಿಯನ್ನು ಈ ಸಮಾವೇಶ ಹೊಂದಿದೆ. ನವೆಂಬರ್ 2 ರಿಂದ 4 ರವರೆಗೆ ಬೆಂಗಳೂರಿನಲ್ಲಿ ನಡೆಯಲಿರುವ ಮೂರು ದಿನಗಳ ಕಾರ್ಯಕ್ರಮದಲ್ಲಿ 80 ಕ್ಕೂ ಹೆಚ್ಚು ಭಾಷಣಕಾರರ ಗೋಷ್ಠಿಗಳು ನಡೆಯಲಿವೆ. ಕುಮಾರ್ ಮಂಗಲಂ ಬಿರ್ಲಾ, ಸಜ್ಜನ್ ಜಿಂದಾಲ್, ವಿಕ್ರಮ್ ಕಿರ್ಲೋಸ್ಕರ್ ಸೇರಿದಂತೆ ಉದ್ಯಮದ ಕೆಲವು ಪ್ರಮುಖ ನಾಯಕರು ಭಾಷಣಕಾರರಲ್ಲಿ ಸೇರಿದ್ದಾರೆ. ಇದರೊಂದಿಗೆ, 300ಕ್ಕೂ ಹೆಚ್ಚು ಪ್ರದರ್ಶಕರೊಂದಿಗೆ ಹಲವಾರು ವ್ಯಾಪಾರ ಪ್ರದರ್ಶನಗಳು ಮತ್ತು ದೇಶೀಯ ಅಧಿವೇಶನಗಳು ಸಮಾನಾಂತರವಾಗಿ ನಡೆಯಲಿವೆ.
ದೇಶದ ಅಧಿವೇಶನಗಳನ್ನು ಪ್ರತಿಯೊಂದು ಪಾಲುದಾರ ರಾಷ್ಟ್ರಗಳಾದ ಫ್ರಾನ್ಸ್, ಜರ್ಮನಿ, ನೆದಲ್ರ್ಯಾಂಡ್ಸ್, ದಕ್ಷಿಣ ಕೊರಿಯಾ, ಜಪಾನ್ ಮತ್ತು ಆಸ್ಪ್ರೇಲಿಯಾ ಆಯೋಜಿಸಲಿದ್ದು, ಆಯಾ ದೇಶಗಳಿಂದ ಉನ್ನತ ಮಟ್ಟದ ಸಚಿವರ ಮತ್ತು ಕೈಗಾರಿಕಾ ನಿಯೋಗಗಳನ್ನು ತರಲಿವೆ. ಈ ಕಾರ್ಯಕ್ರಮದ ಜಾಗತಿಕ ಪ್ರಮಾಣವು ಕರ್ನಾಟಕಕ್ಕೆ ತನ್ನ ಸಂಸ್ಕೃತಿಯನ್ನು ವಿಶ್ವಕ್ಕೆ ತೋರಿಸುವ ಅವಕಾಶವನ್ನು ನೀಡುತ್ತದೆ.
ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲ ಸಚಿವಾಲಯ
ಬಿಎಸ್- VI ಇಂಧನ ಪೂರೈಕೆಗೆ ಬೆಲೆ ನಿಗದಿ
ಕೇಂದ್ರ ಸರ್ಕಾರ 26.06.2010 ಮತ್ತು 19.10.2014ರಿಂದ ಜಾರಿಗೆ ಬರುವಂತೆ ಕ್ರಮವಾಗಿ ಪೆಟ್ರೋಲ್ ಮತ್ತು ಡೀಸೆಲ್ ಬೆಲೆಯನ್ನು ಮಾರುಕಟ್ಟೆ ಆಧರಿಸಿ ನಿಗದಿಪಡಿಸಲು ಅವಕಾಶ ನೀಡಿದೆ. ಆಂದಿನಿಂದ ಸಾರ್ವಜನಿಕ ವಲಯದ ತೈಲ ಮಾರುಕಟ್ಟೆ ಕಂಪನಿಗಳು , ಅಂತಾರಾಷ್ಟ್ರೀಯ ಬೆಲೆ, ವಿನಿಮಯ ದರ, ತೆರಿಗೆ ವ್ಯವಸ್ಥೆ, ಒಳನಾಡು ಸಾರಿಗೆ ಮತ್ತು ಇತರೆ ವೆಚ್ಚಗಳನ್ನು ಆಧರಿಸಿ. ಅದಕ್ಕೆ ಅನುಗುಣವಾಗಿ ಪೆಟ್ರೋಲ್ ಹಾಗೂ ಡೀಸೆಲ್ ಗೆ ಸೂಕ್ತ ದರವನ್ನು ನಿಗದಿಪಡಿಸುತ್ತವೆ.
ಅಲ್ಲದೆ, ಬಿಎಸ್- VI ಇಂಧನ ಅತ್ಯುತ್ತಮ ಗುಣಮಟ್ಟದ ಇಂಧನವಾಗಿದ್ದು, ಅದು ಕಡಿಮೆ ಸಲ್ಫರ್ ಅಂಶ  ಜೊತೆಗೆ ಇತರೆ ಸುಧಾರಿತ ಗುಣಮಟ್ಟದ ಮಾನದಂಡಗಳನ್ನು ಒಳಗೊಂಡಿದೆ ಎಂದು ಐಒಸಿಎಲ್ ತಿಳಿಸಿದೆ. ಬಿಎಸ್- VI ಇಂಧನ ಉತ್ಪಾದನೆಗೆ ಭಾರತೀಯ ಸಂಸ್ಕರಣಾ ಘಟಕಗಳು ಭಾರಿ ಬಂಡವಾಳವನ್ನು ಹೂಡಬೇಕಾಗಿದೆ. ಹಾಗಾಗಿ ಬಂಡವಾಳ ಹೂಡಿಕೆ ವೆಚ್ಚವನ್ನು ಭಾಗಶಃ ಭರಿಸಲು ಅನುಕೂಲವಾಗುವಂತೆ 01.04.2020ರಿಂದ ಜಾರಿಗೆ ಬರುವಂತೆ ಬೆಲೆಯನ್ನು ಪರಿಷ್ಕರಿಸಲಾಗಿದೆ.
ಕೇಂದ್ರ ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲ ಸಚಿವ ಶ್ರೀ ಧಮೇಂದ್ರ ಪ್ರಧಾನ್ ಅವರು ರಾಜ್ಯಸಭೆಯಲ್ಲಿಂದು ನೀಡಿರುವ ಲಿಖಿತ ಉತ್ತರದಲ್ಲಿ ಈ ಮಾಹಿತಿ ನೀಡಿದ್ದಾರೆ.
ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯ
ಅಂಗನವಾಡಿ ಕೇಂದ್ರಗಳಿಂದ 6 ನೇ ರಾಷ್ಟ್ರೀಯ ಪೋಶಣ ಮಾಸ 2023 ರ ಭಾಗವಾಗಿ ಮಳೆನೀರಿನ ಸಂರಕ್ಷಣೆ ಕುರಿತು ಚಿತ್ರಕಲೆ ಸ್ಪರ್ಧೆಗಳ ಆಯೋಜನೆ
6 ನೇ ರಾಷ್ಟ್ರೀಯ ಪೋಶಣ ಮಾಸ 2023 ರ ಭಾಗವಾಗಿ, ಅಂಗನವಾಡಿ ಕೇಂದ್ರಗಳು ನಮ್ಮ ಭವಿಷ್ಯದ ಪೀಳಿಗೆಯನ್ನು ಸುಸ್ಥಿರತೆಯ ಪರಿಚಾರಕರನ್ನಾಗಿ ಮಾಡಲು ಮಳೆನೀರಿನ ಸಂರಕ್ಷಣೆಯ ಕುರಿತು ಚಿತ್ರಕಲೆ ಸ್ಪರ್ಧೆಗಳನ್ನು ಆಯೋಜಿಸಿದ್ದವು. ಮಕ್ಕಳು ಮತ್ತು ತಾಯಂದಿರು, ಪ್ರದೇಶದ ಮೇಲ್ವಿಚಾರಕರು ಮತ್ತು ಅಂಗನವಾಡಿ ಕಾರ್ಯಕರ್ತರ ಮಾರ್ಗದರ್ಶನದಲ್ಲಿ, ಮಳೆನೀರನ್ನು ಉಳಿಸಲು ನವೀನ ಮಾರ್ಗಗಳನ್ನು ಪ್ರದರ್ಶಿಸಿದರು.
ಹಣಕಾಸು ಸಚಿವಾಲಯ
ಕೋವಿಡ್ -19 ವಿರುದ್ಧದ ಹೋರಾಟದಲ್ಲಿ ಭಾರತೀಯ ಆರ್ಥಿಕತೆಗೆ ಬೆಂಬಲ ನೀಡಲು ಕೇಂದ್ರ ಹಣಕಾಸು ಮತ್ತು ಸಾಂಸ್ಥಿಕ ವ್ಯವಹಾರಗಳ ಸಚಿವೆ ಶ್ರೀಮತಿ ನಿರ್ಮಲಾ ಸೀತಾರಾಮನ್ ಅವರು ಆತ್ಮನಿರ್ಭರ್ ಭಾರತ ಅಭಿಯಾನದಡಿಯಲ್ಲಿ ನೀಡಿದ ಪ್ರಾತ್ಯಕ್ಷಿಕೆ
ಕೋವಿಡ್ -19 ವಿರುದ್ಧದ ಹೋರಾಟದಲ್ಲಿ ಭಾರತೀಯ ಆರ್ಥಿಕತೆಗೆ ಬೆಂಬಲ ನೀಡಲು ಕೇಂದ್ರ ಹಣಕಾಸು ಮತ್ತು ಸಾಂಸ್ಥಿಕ ವ್ಯವಹಾರಗಳ ಸಚಿವೆ ಶ್ರೀಮತಿ ನಿರ್ಮಲಾ ಸೀತಾರಾಮನ್ ಅವರು ಆತ್ಮನಿರ್ಭರ್ ಭಾರತ ಅಭಿಯಾನದಡಿಯಲ್ಲಿ ನೀಡಿದ ಪ್ರಾತ್ಯಕ್ಷಿಕೆ
ವಿವರಕ್ಕಾಗಿ ಇಲ್ಲಿ ಕ್ಲಿಕ್ ಮಾಡಿ
ರಾಷ್ಟ್ರಪತಿಗಳ ಕಾರ್ಯಾಲಯ
ಡಾ. ಶಂಕರ್ ದಯಾಳ್ ಶರ್ಮಾ ಅವರ ಜನ್ಮ ಜಯಂತಿಯಂದು ಭಾರತದ ರಾಷ್ಟ್ರಪತಿಗಳು ಅವರಿಗೆ ಗೌರವ ನಮನ ಸಲ್ಲಿಸಿದ್ದಾರೆ
ಭಾರತದ ರಾಷ್ಟ್ರಪತಿ ಶ್ರೀಮತಿ ದ್ರೌಪದಿ ಮುರ್ಮು ಅವರು ಇಂದು  ರಾಷ್ಟ್ರಪತಿ ಭವನದಲ್ಲಿ ಭಾರತದ ಮಾಜಿ ರಾಷ್ಟ್ರಪತಿ ಡಾ.ಶಂಕರ್ ದಯಾಳ್ ಶರ್ಮಾ ಅವರ ಜನ್ಮ ದಿನಾಚರಣೆಯಂದು ಅವರಿಗೆ ಗೌರವ ನಮನ ಸಲ್ಲಿಸಿದರು.
ಪ್ರಧಾನ ಮಂತ್ರಿಯವರ ಕಛೇರಿ
ಕೋವಿಡ್ -19 ಪರಿಸ್ಥಿತಿಯ ಬಗ್ಗೆ ಸರ್ಕಾರ ಸಂಪೂರ್ಣ ಜಾಗರೂಕವಾಗಿದೆ: ಪ್ರಧಾನಮಂತ್ರಿ
ಕೋವಿಡ್ -19 ಪರಿಸ್ಥಿತಿಯ ಬಗ್ಗೆ ಸರ್ಕಾರ ಸಂಪೂರ್ಣ ಜಾಗರೂಕವಾಗಿದೆ: ಪ್ರಧಾನಮಂತ್ರಿ
ಆತಂಕಕ್ಕೆ ಒಳಗಾಗದಂತೆ ಮತ್ತು ಅನಿವಾರ್ಯವಲ್ಲದ ಪ್ರಯಾಣ ತಡೆಯುವಂತೆ ಜನತೆಗೆ ಮನವಿ
ಮುಂಬರುವ ದಿನಗಳಲ್ಲಿ ಯಾವುದೇ ಕೇಂದ್ರ ಸಚಿವರಿಂದ ವಿದೇಶ ಪ್ರಯಾಣ ಇಲ್ಲ
ಮಾರಣಾಂತಿಕ ಕೊರೊನಾ ವೈರಸ್ ಕೋವಿಡ್-19ರಿಂದ ಎದುರಾಗಿರುವ ಪರಿಸ್ಥಿತಿಯ ಹಿನ್ನೆಲೆಯಲ್ಲಿ ಸರ್ಕಾರ ಸಂಪೂರ್ಣ ಜಾಗರೂಕವಾಗಿದೆ ಎಂದು ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ತಿಳಿಸಿದ್ದಾರೆ.
ಎಲ್ಲರ ಸುರಕ್ಷತೆಯ ಖಾತ್ರಿಗಾಗಿ ಸಚಿವರುಗಳು ಹಾಗು ರಾಜ್ಯಗಳು ವಿವಿಧ ಮುನ್ನೆಚ್ಚರಿಕಾ ಕ್ರಮಗಳನ್ನು ಕೈಗೊಂಡಿವೆ ಎಂದು ಪ್ರಧಾನಮಂತ್ರಿಯವರು ಟ್ವೀಟ್ ನಲ್ಲಿ ತಿಳಿಸಿದ್ದಾರೆ.
ಆತಂಕಕ್ಕೆ ಒಳಗಾಗದಂತೆ ಮತ್ತು ಅನಿವಾರ್ಯವಲ್ಲದ ಪ್ರಯಾಣ ಹಾಗೂ ದೊಡ್ಡ ಸಂಖ್ಯೆಯಲ್ಲಿ ಜನ ಸೇರುವ ಕಡೆ ಹೋಗುವುದನ್ನು ತಡೆಯುವಂತೆ ಜನತೆಗೆ ಮನವಿ ಮಾಡಿದ್ದಾರೆ.
ಮುಂಬರುವ ದಿನಗಳಲ್ಲಿ ಕೇಂದ್ರ ಸರ್ಕಾರದ ಯಾವುದೇ ಸಚಿವರು ವಿದೇಶ ಪ್ರಯಾಣ ಮಾಡುವುದಿಲ್ಲ ಎಂದು ಪ್ರಧಾನಮಂತ್ರಿ ತಿಳಿಸಿದ್ದಾರೆ.
ವಸತಿ ಮತ್ತು ನಗರ ಬಡತನ ನಿರ್ಮೂಲನೆ ಸಚಿವಾಲಯ
ಪಿ.ಎಂ.ಎ.ವೈ.-ಯು ಯೋಜನೆಯ ಪ್ರಗತಿ
ಕೇಂದ್ರ ವಸತಿ ಮತ್ತು ನಗರ ವ್ಯವಹಾರಗಳ ಸಚಿವಾಲಯವು ಪ್ರಧಾನ ಮಂತ್ರಿ ಆವಾಸ್ ಯೋಜನೆ -ಅರ್ಬನ್  ಅಡಿಯಲ್ಲಿ ಜೂನ್ 25, 2015 ರಿಂದ ನಾಲ್ಕು ಉಪಕ್ರಮಗಳ ಮೂಲಕ ಎಲ್ಲಾ ಅರ್ಹ ನಗರ ಫಲಾನುಭವಿಗಳಿಗೆ ಮೂಲಭೂತ ಸೌಕರ್ಯಗಳೊಂದಿಗೆ ಪಕ್ಕಾ ಮನೆಯನ್ನು ಒದಗಿಸಲು ಕೇಂದ್ರ ಸರ್ಕಾರದ ಸಹಾಯವನ್ನು ಒದಗಿಸುತ್ತಿದೆ.
ಆ ನಾಲ್ಕು ಉಪಕ್ರಮಗಳೆಂದರೆ, ಫಲಾನುಭವಿ ನೇತೃತ್ವದ ನಿರ್ಮಾಣ , ಸಹಭಾಗಿತ್ವದಲ್ಲಿ ಕೈಗೆಟುಕುವ ವಸತಿ , ಇನ್-ಸಿಟು ಸ್ಲಂ ಪುನರಾಭಿವೃದ್ಧಿ  ಮತ್ತು ಕ್ರೆಡಿಟ್ ಲಿಂಕ್ಡ್ ಸಬ್ಸಿಡಿ ಯೋಜನೆ  ಗಳಾಗಿವೆ
31ನೇ ಮಾರ್ಚ್ 2022 ರವರೆಗೆ ದೇಶದಾದ್ಯಂತ ಒಟ್ಟು 122.69 ಲಕ್ಷ ಮನೆಗಳನ್ನು ಮಂಜೂರು ಮಾಡಲಾಗಿದೆ.
ಆನಂತರ, 31ನೇ ಮಾರ್ಚ್, 2022 ರವರೆಗೆ ಮಂಜೂರಾದ ಈ ಮನೆಗಳನ್ನು ಪೂರ್ಣಗೊಳಿಸಲು ಯೋಜನೆಯನ್ನು 31ನೇ ಡಿಸೆಂಬರ್, 2024 ರವರೆಗೆ ವಿಸ್ತರಿಸಲಾಗಿದೆ.
ವಿಸ್ತೃತ ಅವಧಿಯಲ್ಲಿ ಯಾವುದೇ ಹೆಚ್ಚುವರಿ ಮನೆಗಳನ್ನು ಮಂಜೂರು ಮಾಡಲಾಗುವುದಿಲ್ಲ. ಜೊತೆಗೆ, 122.69 ಲಕ್ಷ ಮನೆಗಳ ಒಟ್ಟಾರೆ ಗರಿಷ್ಠ ಮಿತಿಯಲ್ಲಿ, ರಾಜ್ಯ ಸರ್ಕಾರಗಳು/ಕೇಂದ್ರಾಡಳಿತ ಪ್ರದೇಶಗಳು ಮಂಜೂರಾದ ನಾನ್-ಸ್ಟಾರ್ಟರ್ ಬಿ.ಎಲ್.ಸಿ. /ಎ.ಹೆಚ್.ಸಿ. /ಐ.ಎಸ್.ಎಸ್.ಆರ್. ಮನೆಗಳನ್ನು ಹೊಸ ಬಿ.ಎಲ್.ಸಿ. ಮನೆಗಳೊಂದಿಗೆ ಬದಲಾಯಿಸಲು ಅನುಮತಿಸಲಾಗಿದೆ.
ಮನೆಗಳನ್ನು ಪೂರ್ಣಗೊಳಿಸುವ ಸಮಯವು ಸಾಮಾನ್ಯವಾಗಿ ಬಿ.ಎಲ್.ಸಿ. ಮನೆಗಳಿಗೆ 12 ರಿಂದ 18 ತಿಂಗಳುಗಳನ್ನು ತೆಗೆದುಕೊಳ್ಳುತ್ತದೆ ಮತ್ತು ಎ.ಹೆಚ್.ಸಿ./ಐ.ಎಸ್.ಎಸ್.ಆರ್. ಯೋಜನೆಯಗಳ ಸಂದರ್ಭದಲ್ಲಿ 24 ರಿಂದ 36 ತಿಂಗಳುಗಳನ್ನು ತೆಗೆದುಕೊಳ್ಳುತ್ತದೆ.
ಇಂದು ರಾಜ್ಯಸಭೆಯಲ್ಲಿ ಪ್ರಶ್ನೆಯೊಂದಕ್ಕೆ ಲಿಖಿತ ಉತ್ತರದಲ್ಲಿ ಕೇಂದ್ರ ವಸತಿ ಮತ್ತು ನಗರ ವ್ಯವಹಾರಗಳ ಖಾತೆಯ ರಾಜ್ಯ ಸಚಿವ ಶ್ರೀ ಕೌಶಲ್ ಕಿಶೋರ್ ಅವರು ಈ ಮಾಹಿತಿಯನ್ನು ನೀಡಿದ್ದಾರೆ.
ರಾಸಾಯನಿಕ ಮತ್ತು ರಸಗೊಬ್ಬರ ಸಚಿವಾಲಯ
ಪ್ರಸಕ್ತ ಮುಂಗಾರು ಹಂಗಾಮಿನಲ್ಲಿ ದೇಶಾದ್ಯಂತ ರಸಗೊಬ್ಬರದ ಕೊರತೆ ಇಲ್ಲ
ಪ್ರಸಕ್ತ ಮುಂಗಾರು ಹಂಗಾಮಿನಲ್ಲಿ ದೇಶಾದ್ಯಂತ ರಸಗೊಬ್ಬರದ ಕೊರತೆ ಇಲ್ಲ
ಬೇಡಿಕೆಗೆ ತಕ್ಕಂತೆ ಅಗತ್ಯ ಯೂರಿಯಾ ಪೂರೈಕೆ: ಕೇಂದ್ರ ಸಚಿವ ಶ್ರೀ ಡಿ.ವಿ. ಸದಾನಂದ ಗೌಡ
ಪ್ರಸಕ್ತ ಮುಂಗಾರು ಹಂಗಾಮಿನಲ್ಲಿ ದೇಶಾದ್ಯಂತ ರಸಗೊಬ್ಬರಕ್ಕೆ ಯಾವುದೇ ಕೊರತೆ ಇಲ್ಲ ಎಂದು ಕೇಂದ್ರ ರಾಸಾಯನಿಕ ಮತ್ತು ರಸಗೊಬ್ಬರ ಸಚಿವ ಶ್ರೀ ಡಿ.ವಿ. ಸದಾನಂದ ಗೌಡ ಹೇಳಿದ್ದಾರೆ. ರಾಜ್ಯ ಸರ್ಕಾರಗಳ ಜೊತೆ ಸಮಾಲೋಚನೆ ನಡೆಸಿ, ಅಗತ್ಯ ಪ್ರಮಾಣದಷ್ಟು ರಸಗೊಬ್ಬರವನ್ನು ಈಗಾಗಲೇ ರಾಜ್ಯಗಳಿಗೆ ಪೂರೈಸಿ, ದಾಸ್ತಾನು ಮಾಡಲಾಗಿದೆ ಎಂದು ಅವರು ಹೇಳಿದರು.
ನವದೆಹಲಿಯಲ್ಲಿಂದು ತಮ್ಮನ್ನು ಭೇಟಿ ಮಾಡಿದ ಮಧ್ಯಪ್ರದೇಶದ ಮುಖ್ಯಮಂತ್ರಿ ಶ್ರೀ ಶಿವರಾಜ್ ಸಿಂಗ್ ಚೌವ್ಹಾಣ್ ಅವರಿಗೆ ಕೇಂದ್ರ ಸಚಿವರು ಈ ಭರವಸೆ ನೀಡಿದರು. ರಾಜ್ಯದಲ್ಲಿ ಬೇಡಿಕೆಗೆ ತಕ್ಕಂತೆ ಅಗತ್ಯ ರಸಗೊಬ್ಬರ ಪೂರೈಕೆಗೆ ಭರವಸೆ ನೀಡಿದರು.
ರಸಗೊಬ್ಬರ ಸಚಿವಾಲಯ ನಿರಂತರವಾಗಿ ರಸಗೊಬ್ಬರ ಲಭ್ಯತೆಯ ಬಗ್ಗೆ ತೀವ್ರ ನಿಗಾ ಇರಿಸಿದೆ ಮತ್ತು ಪ್ರಸಕ್ತ ಮುಂಗಾರು ಹಂಗಾಮಿನಲ್ಲಿ ರೈತರಿಂದ ಯೂರಿಯಾ ಪೂರೈಕೆಗೆ ಬೇಡಿಕೆ ಎದುರಾದರೆ ಅದನ್ನು ಪೂರೈಸಲು ಬದ್ಧವಿದೆ ಎಂದರು. ಕೇಂದ್ರ ಸರ್ಕಾರ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ನಾಯಕತ್ವದಲ್ಲಿ ರೈತರಿಗೆ ಸಕಾಲದಲ್ಲಿ ಕೈಗೆಟಕುವ ದರದಲ್ಲಿ ಸೂಕ್ತ ಪ್ರಮಾಣದ ರಸಗೊಬ್ಬರ ಪೂರೈಕೆಯನ್ನು ಖಾತ್ರಿಪಡಿಸಲು ಬದ್ಧವಾಗಿದೆ ಎಂದು ಅವರು ಹೇಳಿದರು.
ಮೇ ಮತ್ತು ಜೂನ್ ಅವಧಿಯಲ್ಲಿ ದೇಶಾದ್ಯಂತ ನಿರೀಕ್ಷೆಗಿಂತ ಉತ್ತಮ ಮಳೆಯಾಗಿದ್ದರಿಂದ ಮುಂಗಾರು ಹಂಗಾಮಿನಲ್ಲಿ ರಸಗೊಬ್ಬರ ಡಿಬಿಟಿ ಪ್ರಮಾಣ ಗಣನೀಯವಾಗಿ ಹೆಚ್ಚಳವಾಗಿದೆ.
ಹೆಚ್ಚುವರಿಯಾಗಿ ರಸಗೊಬ್ಬರಕ್ಕೆ ಯಾವುದೇ ಬೇಡಿಕೆ ಎದುರಾದರೂ ಕೃಷಿ ಮತ್ತು ರೈತರ ಕಲ್ಯಾಣ ಸಚಿವಾಲಯದ ಜೊತೆ ಸಮಾಲೋಚಿಸಿ, ದೇಶೀಯ ಉತ್ಪಾದನೆ ಹೆಚ್ಚಳ ಮತ್ತು ಆಮದು ಮೂಲಕ ಪೂರೈಕೆ ಮಾಡಲಾಗುವುದು ಎಂದು ಸಚಿವ ಶ್ರೀ ಸದಾನಂದ ಗೌಡ ಹೇಳಿದರು.
ನೀತಿ ಆಯೋಗ
ನೀತಿ ಆಯೋಗದಿಂದ ಬಾಕಿ ಪ್ರಕರಣಗಳ ವಿಲೇವಾರಿ ಮತ್ತು ಸ್ವಚ್ಛತೆಗಾಗಿ ವಿಶೇಷ ಅಭಿಯಾನ 2.0
ಮಹಾತ್ಮಾ ಗಾಂಧೀಜಿಯವರಿಗೆ “ಸ್ವಚ್ಛ ಭಾರತ” ದ ಹೃತ್ಪೂರ್ವಕ ನಮನವನ್ನು ಸಲ್ಲಿಸುವ ದೃಷ್ಟಿಯೊಂದಿಗೆ, ಆಡಳಿತ ಸುಧಾರಣೆಗಳು ಮತ್ತು ಸಾರ್ವಜನಿಕ ಕುಂದುಕೊರತೆಗಳ ಇಲಾಖೆ  2021 ರ ಅಕ್ಟೋಬರ್ 2 ರಿಂದ 31 ರವರೆಗೆ ಬಾಕಿ ಇರುವ ಪ್ರಕರಣಗಳ ವಿಲೇವಾರಿಗಾಗಿ ವಿಶೇಷ ಅಭಿಯಾನವನ್ನು ಪ್ರಾರಂಭಿಸಿತು. ಈ ಅಭಿಯಾನದ ಯಶಸ್ಸಿನಿಂದಾಗಿ ಇಲಾಖೆಯು 2022 ರಲ್ಲೂ ಅಭಿಯಾನವನ್ನು ಮುಂದುವರಿಸಲು ನಿರ್ಧರಿಸಿತು. ಆದ್ದರಿಂದ, ಸಾರ್ವಜನಿಕ ಕುಂದುಕೊರತೆಗಳು, ಸಂಸದರು, ರಾಜ್ಯ ಸರ್ಕಾರಗಳ ಉಲ್ಲೆಖಗಳು, ಅಂತರ-ಸಚಿವಾಲಯಗಳ ಸಮಾಲೋಚನೆಗಳು ಮತ್ತು ಸಚಿವಾಲಯಗಳು/ಇಲಾಖೆಗಳ ಸಂಸದೀಯ ಭರವಸೆಗಳ ಸಕಾಲಿಕ ಮತ್ತು ಪರಿಣಾಮಕಾರಿ ವಿಲೇವಾರಿಯನ್ನು ಖಚಿತಪಡಿಸಿಕೊಳ್ಳಲು ವಿಶೇಷ ಅಭಿಯಾನ 2.0 ಅನ್ನು ಪ್ರಸ್ತುತ ಅಕ್ಟೋಬರ್ 2 ರಿಂದ 31 ರವರೆಗೆ ಕೈಗೊಂಡಿದೆ.
ಬಾಕಿ ಉಳಿದಿರುವ ಪ್ರಕರಣಗಳ ವಿಲೇವಾರಿಗಾಗಿ ವಿಶೇಷ ಅಭಿಯಾನ 2.0 ಮತ್ತು ಸ್ವಚ್ಛತಾವನ್ನು ನೀತಿ ಆಯೋಗ ಮತ್ತು ಅದರ ಅಧೀನದಲ್ಲಿರುವ ಅಭಿವೃದ್ಧಿ ಮೇಲ್ವಿಚಾರಣೆ ಮತ್ತು ಮೌಲ್ಯಮಾಪನ ಕಚೇರಿ , ನೀತಿ ಭವನದಲ್ಲಿರುವ ಅಟಲ್ ಇನ್ನೋವೇಶನ್ ಮಿಷನ್  ಮತ್ತು ನವದೆಹಲಿಯಲ್ಲಿರುವ ಅದರ ಸ್ವಾಯತ್ತ ಸಂಸ್ಥೆಯಾದ ರಾಷ್ಟ್ರೀಯ ಕಾರ್ಮಿಕ ಆರ್ಥಿಕತೆ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ  ವತಿಯಿಂದ ಕೈಗೊಳ್ಳಲಾಗುತ್ತಿದೆ.
ವಿಶೇಷ ಅಭಿಯಾನ 2.0 ಅನ್ನು ಪ್ರಸ್ತುತ 2ನೇ ಅಕ್ಟೋಬರ್ನಿಂದ 31ನೇ ಅಕ್ಟೋಬರ್, 2022 ರವರೆಗೆ ಕೈಗೊಳ್ಳಲಾಗುತ್ತಿದೆ. ಸಂಸದರು, ರಾಜ್ಯ ಸರ್ಕಾರಗಳ ಉಲ್ಲೇಖಗಳು, ಅಂತರ-ಸಚಿವಾಲಯಗಳ ಸಮಾಲೋಚನೆಗಳು ಮತ್ತು ಸಚಿವಾಲಯಗಳು/ಇಲಾಖೆಗಲ ಸಂಸದೀಯ ಭರವಸೆಗಳು, ಸಾರ್ವಜನಿಕ ಕುಂದುಕೊರತೆಗಳನ್ನು ಸಮಯೋಚಿತವಾಗಿ ಮತ್ತು ಪರಿಣಾಮಕಾರಿಯಾಗಿ ವಿಲೇವಾರಿ ಮಾಡುವುದು ಅಭಿಯಾನದ ಉದ್ದೇಶವಾಗಿದೆ. ಸ್ವಚ್ಛ ಭಾರತ ಅಭಿಯಾನದ “ವಿಶೇಷ ಅಭಿಯಾನ 2.0” ದಾಖಲೆ ನಿರ್ವಹಣೆ, ಶುಚಿತ್ವ  ಮತ್ತು ಕಚೇರಿಯ ಗುಜರಿ ವಿಲೇವಾರಿಯನ್ನು ನೀತಿ ಆಯೋಗ ನಡೆಸುತ್ತಿದೆ.
ಈ ಅಭಿಯಾನದ ಅಡಿಯಲ್ಲಿ, ಸಾರ್ವಜನಿಕ ಕುಂದುಕೊರತೆಗಳ ವಿಲೇವಾರಿ, ಸಂಸದೀಯ ಭರವಸೆಗಳು, ಪ್ರಧಾನಿ ಕಾರ್ಯಾಲಯದ ಉಲ್ಲೇಖಗಳ ವಿಲೇವಾರಿಗಳು ವೇಗವನ್ನು ಪಡೆದಿವೆ. ದಾಖಲೆ ನಿರ್ವಹಣೆಯ ಅಡಿಯಲ್ಲಿ, ಗಣನೀಯ ಸಂಖ್ಯೆಯ ಕಡತಗಳನ್ನು ಪರಿಶೀಲಿಸಲಾಗಿದೆ/ಇತ್ಯರ್ಥಪಡಿಸಲಾಗಿದೆ. ಜಾಗವನ್ನು ತೆರವುಗೊಳಿಸಲಾಗಿದೆ ಮತ್ತು ಕಚೇರಿಗಳ ಗುಜರಿ ವಿಲೇವಾರಿ ಮೂಲಕ ಆದಾಯವನ್ನು ಗಳಿಸಲಾಗಿದೆ. ಪರಿಶೀಲನೆಗಾಗಿ ಬಾಕಿಯಿದ್ದ ಒಟ್ಟು ಭೌತಿಕ ಕಡತಗಳಲ್ಲಿ, ಶೇ.75 ಕ್ಕಿಂತ ಹೆಚ್ಚು ಕಡತಗಳನ್ನು ಪರಿಶೀಲಿಸಲಾಗಿದೆ. ಜೊತೆಗೆ, ಈ ಅವಧಿಯಲ್ಲಿ ಸುಮಾರು ಶೇ.90 ರಷ್ಟು ಸಾರ್ವಜನಿಕ ಕುಂದುಕೊರತೆಗಳು ಮತ್ತು ಮೇಲ್ಮನವಿಗಳನ್ನು ವಿಲೇವಾರಿ ಮಾಡಲಾಗಿದೆ.
ಗುರಿಗಳು ಮತ್ತು ಸಾಧನೆಗಳು ಮತ್ತು ಚಟುವಟಿಕೆಗಳ ಚಿತ್ರಗಳನ್ನು  ನೀತಿ ಆಯೋಗದಿಂದ ಡಿ ಎ ಆರ್ ಪಿ ಜಿ ಯ ಎಸ್ ಸಿ ಡಿ ಪಿ ಎಂ ಪೋರ್ಟಲ್ನಲ್ಲಿ ಕೆಳಗಿನಂತೆ ಪ್ರತಿದಿನವೂ ಅಪ್ಲೋಡ್ ಮಾಡಲಾಗುತ್ತಿದೆ:
ಮೊದಲು  ನಂತರ
ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯ
ಭಾರತದ ಚೇತರಿಕೆಯ ಪ್ರಮಾಣ 83% ರಷ್ಟು ಹೆಚ್ಚಾಗಿದೆ
ಚೇತರಿಕೆ ಪ್ರಕರಣಗಳು ಸಕ್ರಿಯ ಪ್ರಕರಣಗಳಿಗಿಂತ 41.5 ಲಕ್ಷಕ್ಕಿಂತ ಹೆಚ್ಚಿವೆ
ಭಾರತದಲ್ಲಿ ಹೆಚ್ಚಿನ ಸಂಖ್ಯೆಯ ಚೇತರಿಕೆ ಪ್ರಕರಣಗಳು ವರದಿಯಾಗುತ್ತಿವೆ. ಕಳೆದ 24 ಗಂಟೆಗಳಲ್ಲಿ ಚೇತರಿಕೆ ಪ್ರಕರಣಗಳು, ಹೊಸದಾಗಿ ದೃಢೀಕರಿಸಲ್ಪಟ್ಟ ಪ್ರಕರಣಗಳನ್ನು ಮೀರಿವೆ. ಇದರೊಂದಿಗೆ, ಭಾರತದ ಚೇತರಿಕೆಯ ಪ್ರಮಾಣವು 83%ರಷ್ಟು ಹೆಚ್ಚಾಗಿದೆ.
ದೇಶದಲ್ಲಿ ಕಳೆದ 24 ಗಂಟೆಗಳಲ್ಲಿ 84,877 ಚೇತರಿಸಿಕೊಂಡ ಪ್ರಕರಣಗಳು ದಾಖಲಾಗಿದ್ದರೆ, ಹೊಸ ದೃಢಪಡಿಸಿದ ಪ್ರಕರಣಗಳ ಸಂಖ್ಯೆಯು 70,589 ಆಗಿದೆ. ಒಟ್ಟು ಚೇತರಿಸಿಕೊಂಡ ಪ್ರಕರಣಗಳ ಸಂಖ್ಯೆ 51,01,397 ಕ್ಕೆ ತಲುಪಿದೆ.
73% ಹೊಸದಾಗಿ ಚೇತರಿಸಿಕೊಂಡ ಪ್ರಕರಣಗಳು ಹತ್ತು ರಾಜ್ಯಗಳಾದ ಮಹಾರಾಷ್ಟ್ರ, ಕರ್ನಾಟಕ ಆಂಧ್ರಪ್ರದೇಶ, ತಮಿಳುನಾಡು, ಉತ್ತರ ಪ್ರದೇಶ, ದೆಹಲಿ, ಒಡಿಶಾ, ಕೇರಳ, ಪಶ್ಚಿಮ ಬಂಗಾಳ ಮತ್ತು ಮಧ್ಯಪ್ರದೇಶದಿಂದ ವರದಿಯಾಗಿದೆ.
ಸುಮಾರು 20,000 ಚೇತರಿಸಿಕೊಂಡ ಪ್ರಕರಣಗಳೊಂದಿಗೆ ಮಹಾರಾಷ್ಟ್ರವು ಅಗ್ರಸ್ಥಾನದಲ್ಲಿದ್ದರೆ, ಕರ್ನಾಟಕ ಮತ್ತು ಆಂಧ್ರಪ್ರದೇಶ ಎರಡೂ ರಾಜ್ಯಗಳು ಒಂದೇ ದಿನ ಚೇತರಿಸಿಕೊಂಡ 7,000 ಪ್ರಕರಣಗಳನ್ನು ವರದಿ ಮಾಡಿವೆ.
ನಿರಂತರ ಉನ್ನತ ಮಟ್ಟದ ಚೇತರಿಕೆಯ ಪ್ರಕರಣಗಳು, ಸಕ್ರಿಯ ಮತ್ತು ಚೇತರಿಸಿಕೊಂಡ ಪ್ರಕರಣಗಳ ನಡುವಿನ ಅಂತರವನ್ನು ಮತ್ತಷ್ಟು ವಿಸ್ತರಿಸಲು ಕಾರಣವಾಗಿವೆ. ಚೇತರಿಸಿಕೊಂಡ ಪ್ರಕರಣಗಳು ಸಕ್ರಿಯ ಪ್ರಕರಣಗಳನ್ನು  41.5 ಲಕ್ಷಕ್ಕಿಂತ ಹೆಚ್ಚಾಗಿ  ಮೀರಿಸಿವೆ. ಚೇತರಿಸಿಕೊಂಡ ಪ್ರಕರಣಗಳು ಸಕ್ರಿಯ ಪ್ರಕರಣಗಳ 5.38 ಪಟ್ಟು ಇವೆ ಇದರಿಂದಾಗಿ ಚೇತರಿಸಿಕೊಂಡ ಪ್ರಕರಣಗಳು ನಿರಂತರವಾಗಿ ಏರುತ್ತಿವೆ ಎನ್ನುವುದನ್ನು ಖಚಿತಪಡಿಸುತ್ತದೆ.
ದೇಶದ ಪ್ರಸ್ತುತ ಒಟ್ಟು ದೃಢಪಡಿಸಿದ ಪ್ರಕರಣಗಳಲ್ಲಿ ಕೇವಲ 15.42%ರಷ್ಟು ಸಕ್ರಿಯ ಪ್ರಕರಣಗಳು ಇವೆ ಮತ್ತು ಇದು ನಿರಂತರವಾಗಿ ಕಡಿಮೆಯಾಗುತ್ತಿದೆ.
ಕೆಳಗಿನ ಎರಡು ಗ್ರಾಫ್ಗಳು ಸೆಪ್ಟೆಂಬರ್ 23 ಮತ್ತು 29 ರ ನಡುವಿನ ಮೊದಲ ಹತ್ತು ರಾಜ್ಯಗಳಲ್ಲಿ ಸಕ್ರಿಯ ಪ್ರಕರಣಗಳ ಬದಲಾಗುತ್ತಿರುವ ಸನ್ನಿವೇಶವನ್ನು ತೋರಿಸುತ್ತದೆ.
ದೇಶದಲ್ಲಿ ಕಳೆದ 24 ಗಂಟೆಗಳಲ್ಲಿ ಒಟ್ಟು 70,589 ಹೊಸ ಪ್ರಕರಣಗಳು ವರದಿಯಾಗಿವೆ.
ಹೊಸ ದೃಢಪಡಿಸಿದ ಪ್ರಕರಣಗಳಲ್ಲಿ 10 ರಾಜ್ಯಗಳು / ಕೇಂದ್ರಾಡಳಿ ಪ್ರದೇಶಗಳ ಪಾಲು 73% ರಷ್ಟಿದೆ.
ಮಹಾರಾಷ್ಟ್ರವು ಈ ಸಂಖ್ಯೆಯಲ್ಲಿ ಮುನ್ನಡೆಯಲ್ಲಿದೆ. ಇದರಲ್ಲಿ 11,000 ಕ್ಕಿಂತ ಹೆಚ್ಚು ಪ್ರಕರಣಗಳನ್ನು ಹೊಂದಿದ್ದು ಮತ್ತು ಕರ್ನಾಟಕವು 6,000 ಕ್ಕೂ ಹೆಚ್ಚು ಪ್ರಕರಣಗಳನ್ನು ಹೊಂದಿದೆ.
ಕಳೆದ 24 ಗಂಟೆಗಳಲ್ಲಿ 776 ಸಾವುಗಳು ಸಂಭವಿಸಿವೆ.
ಕೋವಿಡ್ ನಿಂದಾಗಿ ಕಳೆದ 24 ಗಂಟೆಗಳಲ್ಲಿ 10 ರಾಜ್ಯಗಳು/ ಕೇಂದ್ರಾಡಳಿತ ಪ್ರದೇಶಗಳು 78% ಸಾವುಗಳಿಗೆ ಕಾರಣವಾಗಿವೆ.
ಹೊಸದಾಗಿ ವರದಿಯಾದ ಸಾವುಗಳಲ್ಲಿ, ಮಹಾರಾಷ್ಟ್ರವು 180 ಸಾವುಗಳೊಂದಿಗೆ 23% ಕ್ಕಿಂತ ಹೆಚ್ಚು ಮತ್ತು ತಮಿಳುನಾಡು 70 ಸಾವುಗಳನ್ನು ವರದಿ ಮಾಡಿದೆ.
ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯ
ಎನ್ಐಎಫ್ ನಿಂದ ಜಾನುವಾರುಗಳಿಗೆ ದೇಶೀಯ ಗಿಡಮೂಲಿಕೆ ಜಂತುನಾಶಕ
ಎನ್ಐಎಫ್ ನಿಂದ ಜಾನುವಾರುಗಳಿಗೆ ದೇಶೀಯ ಗಿಡಮೂಲಿಕೆ ಜಂತುನಾಶಕ
ನ್ಯಾಷನಲ್ ಇನ್ನೋವೇಶನ್ ಫೌಂಡೇಶನ್ ಇಂಡಿಯಾ  ಜಾನುವಾರುಗಳ ಜಂತುಗಳ ಚಿಕಿತ್ಸೆಯ ರಾಸಾಯನಿಕ ವಿಧಾನಕ್ಕೆ ಪರ್ಯಾಯವಾಗಿ ಜಾನುವಾರು ಮಾಲೀಕರಿಗೆ ವಾಣಿಜ್ಯ ಉತ್ಪನ್ನದ ರೂಪದಲ್ಲಿ ದೇಶೀಯ ಗಿಡಮೂಲಿಕೆ ಔಷಧಿ ಹೊರತಂದಿದೆ.
ಜಾನುವಾರು ಮಾಲೀಕರಿಗೆ ದೇಶೀಯ ಗಿಡಮೂಲಿಕೆ ಜಂತುನಾಶಕ ‘ವರ್ಮಿವೆಟ್’ ಲಭ್ಯವಾಗುವಂತೆ ಮಾಡಲು, ಗುಜರಾತ್ನ ಹರ್ಷದ್ಭಾಯ್ ಪಟೇಲ್ ಕಳುಹಿಸಿದ, ಜಾನುವಾರುಗಳಲ್ಲಿ ಎಂಡೋಪ್ಯಾರಸೈಟ್  ಚಿಕಿತ್ಸೆಗಾಗಿ ಎನ್ಐಎಫ್ ಈ ಔಷಧಿ ತಯಾರಿಸಿದೆ. ಸ್ವಾಭಾವಿಕವಾಗಿ ಮುತ್ತಿಕೊಂಡಿರುವ ಹೆಲ್ಮಿಂಥಿಯಾಸಿಸ್ನಲ್ಲಿ ಈ ಔಷಧಿಗಳ ಆಂಥೆಲ್ಮಿಂಟಿಕ್ ಚಟುವಟಿಕೆಯನ್ನು ನಿರ್ಣಯಿಸಲಾಗುತ್ತದೆ. ಫಲಿತಾಂಶಗಳು ಈ ಔಷಧಿಯ ಯಶಸ್ವಿ ಪರಿಣಾಮವನ್ನು ತೋರಿಸಿವೆ.
ಈ ದೇಶೀಯ ಔಷಧಿಗಾಗಿ 2007 ರಲ್ಲಿ ಪೇಟೆಂಟ್ ಗೆ ಸಲ್ಲಿಸಲಾಯಿತು ಮತ್ತು ತಳಮಟ್ಟದ ಜ್ಞಾನ ಹೊಂದಿರುವ ಶ್ರೀ ಹರ್ಷದ್ ಭಾಯ್ ಪಟೇಲ್ ಅವರ ಹೆಸರಿನಲ್ಲಿ ಪೇಟೆಂಟ್ ಅನ್ನು ನವೆಂಬರ್ 29, 2016 ರಂದು ನೀಡಲಾಯಿತು. ಜಾನುವಾರುಗಳಲ್ಲಿ ಎಂಡೋಪ್ಯಾರಸೈಟ್ ಮುತ್ತಿಕೊಳ್ಳುವಿಕೆಯನ್ನು ನಿಯಂತ್ರಿಸುವ ಈ ತಂತ್ರಜ್ಞಾನವನ್ನು ಪಸರಿಸಲು, ಎನ್ಐಎಫ್ ಇದಕ್ಕೆ ಮತ್ತಷ್ಟು ಮೌಲ್ಯಗಳನ್ನು ಸೇರಿಸಿ ಗುಜರಾತ್ನ ಗಾಂಧಿನಗರದ ರಾಕೇಶ್ ಫಾರ್ಮಾಸ್ಯುಟಿಕಲ್ಸ್ ಮೂಲಕ ವಾಣಿಜ್ಯ ಉತ್ಪನ್ನ 'ವರ್ಮಿವೆಟ್' ಉತ್ಪಾದನೆಗೆ ಉತ್ತೇಜನ ನೀಡಿತು. ಔಪಚಾರಿಕ ಸಂಸ್ಥೆಯ ಸುಧಾರಿತ ಚಟುವಟಿಕೆ ಮತ್ತು ಅಭಿವೃದ್ಧಿಯಲ್ಲಿ ಸಂಶೋಧನೆಯ ದೃಷ್ಟಿಕೋನ, ಅಗತ್ಯವಿರುವ ಸ್ಥಳಗಳಿಗೆ ಉತ್ಪನ್ನಗಳನ್ನು ಅನುಷ್ಠಾನಗೊಳಿಸುವುದು, ಕೃಷಿ ಸಮುದಾಯಗಳಿಗೆ ವಿಶ್ವಾಸದ ಭರವಸೆಯನ್ನು ಈ ಮಾದರಿಯು ಪ್ರದರ್ಶಿಸಿದೆ,
ಜಾನುವಾರು ಸಂಪನ್ಮೂಲಗಳು ಆಹಾರ ಬೇಡಿಕೆ ಮತ್ತು ಸ್ಥಳೀಯ ಉದ್ಯೋಗವನ್ನು ಉಳಿಸಿಕೊಳ್ಳಲು ಒಂದು ಪ್ರಮುಖ ಸಾಧನವೆಂದು ಗುರುತಿಸಲಾಗಿದೆ. ದೇಶೀಯ ಜ್ಞಾನ ವ್ಯವಸ್ಥೆಯನ್ನು ಆಧರಿಸಿ ತನ್ನ ಸುತ್ತಮುತ್ತಲಿನ ಅನನ್ಯ ಸಂಪನ್ಮೂಲಗಳ ಮೂಲಕ ಸಮಾಜಗಳು ಪ್ರಾಣಿಗಳ ಆರೋಗ್ಯವನ್ನು ರಕ್ಷಿಸುತ್ತವೆ.
ಆಂತರಿಕ ಪರಾವಲಂಬಿಯು ಗಮನಾರ್ಹ ಆರೋಗ್ಯ ಸಮಸ್ಯೆಯಾಗಿದ್ದು, ಇದು ಅತಿಸಾರ, ದೇಹದ ತೂಕದಲ್ಲಿ ನಷ್ಟ, ರಕ್ತಹೀನತೆ, ಸಂತಾನೋತ್ಪತ್ತಿ ಸಂಬಂಧಿ ಆರೋಗ್ಯ ಸಮಸ್ಯೆಯನ್ನು ಉಂಟುಮಾಡುತ್ತದೆ. ಇದರಿಂದಾಗಿ ಉತ್ಪಾದಕತೆ ಮತ್ತು ಬೆಳವಣಿಗೆಯು ಕುಂಠಿತವಾಗುತ್ತದೆ. ರಾಸಾಯನಿಕ ಜಂತು ನಾಶಕಗಳ ಅಸಮರ್ಪಕ ಬಳಕೆಯು ಪ್ರತಿರೋಧವನ್ನು ಉಂಟುಮಾಡುತ್ತದೆ. ರಾಸಾಯನಿಕ ಆಧಾರಿತ ಚಿಕಿತ್ಸೆಯಿಂದ ರೋಗನಿರ್ಣಯ ಮತ್ತು ಮಣ್ಣಿನ ಆರೋಗ್ಯವು ಕಲುಷಿತಗೊಳ್ಳುತ್ತಿರುವಾಗ ಆಂತರಿಕ ಪರಾವಲಂಬಿಗೆ ಪರ್ಯಾಯ ಸುಸ್ಥಿರ ಚಿಕಿತ್ಸೆಗಳ ಅಗತ್ಯವಿರುತ್ತದೆ.
ಇಂತಹ ಸನ್ನಿವೇಶಗಳಲ್ಲಿ ಜ್ಞಾನ, ದೃಢವಾದ ನಂಬಿಕೆ ಮತ್ತು ತಲೆಮಾರುಗಳಿಂದ ನಿರ್ವಹಿಸಲ್ಪಟ್ಟ ಅಭ್ಯಾಸಗಳನ್ನು ಗುರುತಿಸುವುದು, ಗೌರವಿಸುವುದು ಮತ್ತು ಅದಕ್ಕೆ ಪ್ರತಿಫಲ ನೀಡುವುದು ಅತ್ಯಗತ್ಯವಾಗಿರುತ್ತದೆ. ಜಾನುವಾರುಗಳ ಆರೋಗ್ಯ ವ್ಯವಸ್ಥೆಯ ಚಿಕಿತ್ಸೆಯಲ್ಲಿ ಸಾಂಪ್ರದಾಯಿಕ ಔಷಧ ವ್ಯವಸ್ಥೆಯನ್ನು ಸಂಯೋಜಿಸಬೇಕಾಗಿದೆ. ಅಂತಹ ಮೌಲ್ಯೀಕರಿಸಿದ, ಸಾಮಾಜಿಕವಾಗಿ ಅಪೇಕ್ಷಣೀಯ ತಂತ್ರಜ್ಞಾನಗಳನ್ನು ಕಾರ್ಯಗತಗೊಳಿಸುವುದು, ದೊಡ್ಡ ಸಮುದಾಯದ ಅಂತರ್ಗತ ಅಭಿವೃದ್ಧಿ ಮತ್ತು ಪ್ರಯೋಜನಕ್ಕಾಗಿ ವೈಜ್ಞಾನಿಕವಾಗಿ ಮೌಲ್ಯೀಕರಿಸುವುದು ಸೂಕ್ತವಾಗಿದೆ - ಇದನ್ನು ಎನ್ಐಎಫ್ ಮಾಡುತ್ತಿದೆ.
ಸಾಮಾಜಿಕ ಅಥವಾ ವಾಣಿಜ್ಯ ಮಾರ್ಗದ ಮೂಲಕ ಅಂತಹ ಕಾರ್ಯಸಾಧ್ಯವಾದ, ಕಡಿಮೆ ವೆಚ್ಚದ ಚಿಕಿತ್ಸೆಗಳ ರಕ್ಷಣೆ ಮತ್ತು ಅವುಗಳ ದೊಡ್ಡ ಪ್ರಮಾಣದ ಪ್ರಸರಣವನ್ನು ಶಕ್ತಗೊಳಿಸುವ ಎನ್ಐಎಫ್, ಎಂಡೋಪ್ಯಾರಸೈಟ್ ಮುತ್ತಿಕೊಳ್ಳುವಿಕೆ ಮತ್ತು ಅದರ ಸ್ಥಿರೀಕರಣವನ್ನು ನಿಯಂತ್ರಿಸಲು ಜ್ಞಾನ ಸಂಘಟನೆಗೆ ಸಹಾಯ ಮಾಡಿತು, ಇದು ಸಮುದಾಯದಿಂದ ಬಂದ ಜ್ಞಾನವು ಮುಖ್ಯವಾಹಿನಿಯ ತಂತ್ರಜ್ಞಾನಕ್ಕೆ ಕಾರಣವಾಯಿತು.
ಪ್ರಧಾನ ಮಂತ್ರಿಯವರ ಕಛೇರಿ
ಕಾಲಾ ಅಜಾರ್ ಕಾಯಿಲೆಯ ಪ್ರಕರಣಗಳು ತಗ್ಗುತ್ತಿರುವ ಬಗ್ಗೆ ಪ್ರಧಾನಮಂತ್ರಿಯವರು ಸಂತಸ ವ್ಯಕ್ತಪಡಿಸಿದ್ದಾರೆ
ಕಲಾ ಅಜಾರ್ ರೋಗದ ಬಗ್ಗೆ ಮನ್ ಕಿ ಬಾತ್ ನಲ್ಲಿ ಮಾತನಾಡಿದ ಆಯ್ದ ಭಾಗಗಳನ್ನು ಹಂಚಿಕೊಂಡರು
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಕಾಲಾ ಅಜಾರ್ ಕಾಯಿಲೆಯ ಪ್ರಕರಣಗಳು ಕಡಿಮೆಯಾಗುತ್ತಿರುವ ಬಗ್ಗೆ ಸಂತಸ ವ್ಯಕ್ತಪಡಿಸಿದ್ದಾರೆ.
ಶ್ರೀ ಮೋದಿ ಅವರು ಕಾಲಾ ಅಜರ್ ಕಾಯಿಲೆಯ ಕುರಿತು ತಮ್ಮ ಮನ್ ಕಿ ಬಾತ್ ನ ಆಯ್ದ ಭಾಗಗಳನ್ನು ಸಹ ಹಂಚಿಕೊಂಡರು.
ಕೇಂದ್ರ ಆರೋಗ್ಯ ಸಚಿವ ಡಾ.ಮನ್ಸುಖ್ ಮಾಂಡವಿಯಾ ಅವರ ಟ್ವೀಟ್ ಗೆ ಪ್ರತಿಕ್ರಿಯಿಸಿದ ಪ್ರಧಾನಮಂತ್ರಿಯವರು, “ಪ್ರೋತ್ಸಾಹದಾಯಕ ಪ್ರವೃತ್ತಿ ಮುಂದುವರಿಸೋಣ ಮತ್ತು ಕಾಲಾ ಅಜಾರ್ ಅನ್ನು ತೊಡೆದುಹಾಕೋಣ.
ಕಳೆದ ತಿಂಗಳ #MannKiBaat ನಲ್ಲಿ ನಾನು ಈ ವಿಷಯದ ಬಗ್ಗೆ ಮಾತನಾಡಿದ್ದನ್ನು ಸಹ ಹಂಚಿಕೊಳ್ಳುತ್ತಿದ್ದೇನೆ ಎಂದರು.
ಪ್ರಧಾನ ಮಂತ್ರಿಯವರ ಕಛೇರಿ
ಚಮೋಲಿ ವಿದ್ಯುತ್ ಅಪಘಾತದ ಸಂತ್ರಸ್ತರಿಗೆ ಪರಿಹಾರ ಘೋಷಿಸಿದ ಪ್ರಧಾನಿ
ಪ್ರಧಾನಮಂತ್ರಿ ನರೇಂದ್ರ ಮೋದಿ ಅವರು ಚಮೋಲಿ ವಿದ್ಯುತ್ ಅಪಘಾತದಲ್ಲಿ ಬಲಿಯಾದವರ ಕುಟುಂಬಗಳಿಗೆ ಪರಿಹಾರ ಘೋಷಿಸಿದ್ದಾರೆ.
ಈ ಕುರಿತು ಟ್ವೀಟ್ ಮಾಡಿರುವ ಪ್ರಧಾನ ಮಂತ್ರಿ ಕಾರ್ಯಾಲಯ:
"ಚಮೋಲಿಯಲ್ಲಿ ಸಂಭವಿಸಿದ ದುರಂತ ಅಪಘಾತದಲ್ಲಿ ಪ್ರಾಣ ಕಳೆದುಕೊಂಡ ಪ್ರತಿಯೊಬ್ಬರ ಸಮೀಪ ಕುಟುಂಬಸ್ಥರಿಗೆ ಪ್ರಧಾನ ಮಂತ್ರಿ ರಾಷ್ಟ್ರೀಯ ವಿಪತ್ತು ಪರಿಹಾರ ನಿಧಿಯಿಂದ ತಲಾ 2 ಲಕ್ಷ ರೂಪಾಯಿ ಪರಿಹಾರ ನೀಡಲಾಗುವುದು. ಗಾಯಾಳುಗಳ ಚಿಕಿತ್ಸೆಗೆ ತಲಾ 50 ಸಾವಿರ ರೂಪಾಯಿ ನೀಡಲಾಗುವುದು'' ಎಂದು ಘೋಷಿಸಿದೆ.
ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯ
ಸಿಎಸ್ಐಆರ್ ನ ಮತ್ತೊಂದು ಪ್ರಯೋಗಾಲಯದಿಂದ ನಾವೆಲ್ ಕೊರೊನಾವೈರಸ್ ನ ಜೀನೋಮ್ ಅನುಕ್ರಮ ಪ್ರಾರಂಭ
ಸಿಎಸ್ಐಆರ್ ನ ಮತ್ತೊಂದು ಪ್ರಯೋಗಾಲಯದಿಂದ ನಾವೆಲ್ ಕೊರೊನಾವೈರಸ್ ನ ಜೀನೋಮ್ ಅನುಕ್ರಮ ಪ್ರಾರಂಭ
ಕೋಶಗಳ ಮತ್ತು ಆಣ್ವಿಕ ಜೀವಶಾಸ್ತ್ರ ಕೇಂದ್ರ  ಮತ್ತು ಇನ್ಸ್ಟಿಟ್ಯೂಟ್ ಆಫ್ ಜೀನೋಮಿಕ್ ಅಂಡ್ ಇಂಟಿಗ್ರೇಟೆಡ್ ಬಯಾಲಜಿ  ನಂತರ, ವೈಜ್ಞಾನಿಕ ಮತ್ತು ಕೈಗಾರಿಕಾ ಸಂಶೋಧನಾ ಮಂಡಳಿ ಯ ಮತ್ತೊಂದು ಸಂಸ್ಥೆಯು ನಾವೆಲ್ ಕರೋನವೈರಸ್ ನ ಸಂಪೂರ್ಣ-ಜೀನೋಮ್ ಅನುಕ್ರಮವನ್ನು ಪ್ರಾರಂಭಿಸಿದೆ. ಚಂಡೀಗಢ ಮೂಲದ ಇನ್ಸ್ಟಿಟ್ಯೂಟ್ ಆಫ್ ಮೈಕ್ರೋಬಿಯಲ್ ಟೆಕ್ನಾಲಜಿ  ವೈರಸ್ ದೊಡ್ಡ-ಪ್ರಮಾಣದ ಜೀನೋಮ್ ಅನುಕ್ರಮದ ಕೆಲಸವನ್ನು ಕೈಗೆತ್ತಿಕೊಂಡಿದೆ.
ಸೂಕ್ಷ್ಮಾಣುಜೀವಿಗಳಿಗೆ ಹೋಲಿಸಿದರೆ ವೈರಸ್ಗಳು ಹೆಚ್ಚಿನ ರೂಪಾಂತರದ ಪ್ರಮಾಣವನ್ನು ಹೊಂದಿರುತ್ತವೆ ಮತ್ತು ಅವುಗಳ ಆನುವಂಶಿಕ ವಸ್ತುಗಳು ವೇಗವಾಗಿ ಪುನರಾವರ್ತನೆಯಾಗುವುದರಿಂದ ಅವು ಶೀಘ್ರವಾಗಿ ಬದಲಾಗುತ್ತಲೇ ಇರುತ್ತವೆ. "ಈ ಜೀನೋಮ್ ಸೀಕ್ವೆನ್ಸಿಂಗ್ ಮಾದರಿಗಳನ್ನು ಅಂತರರಾಷ್ಟ್ರೀಯ ಮರುಸಂಗ್ರಹಿಸಿದ ಭಂಡಾರಕ್ಕೆ ಸಲ್ಲಿಸಲಾಗುವುದು" ಎಂದು ಇಂಡಿಯಾ ಸೈನ್ಸ್ ವೈರ್ ಜೊತೆ ಮಾತನಾಡುವಾಗ ಐಎಂಟೆಕ್ ನಿರ್ದೇಶಕರಾದ ಡಾ. ಸಂಜೀವ್ ಖೋಸ್ಲಾ ಹೇಳಿದರು. ಸಂಪೂರ್ಣ ಜೀನೋಮ್ ಅನುಕ್ರಮ ಮಾಹಿತಿಯು ಸಂಶೋಧಕರಿಗೆ ವೈರಸ್ನ ಉಗಮ, ಭಾರತದಲ್ಲಿ ಹರಡುವ ವಿವಿಧ ಬಗೆಯ ತಳಿಗಳು ಮತ್ತು ಅದು ನಮ್ಮ ದೇಶದಾದ್ಯಂತ ಹೇಗೆ ಹರಡಿತು ಎಂಬುದರ ಕುರಿತು ಒಳನೋಟಗಳನ್ನು ಪಡೆಯಲು ಸಾಧ್ಯವಾಗುತ್ತದೆ. "ಈ ಅನುಕ್ರಮದಿಂದ ಪಡೆದ ಜೀನೋಮಿಕ್ ಸಂಪನ್ಮೂಲವು ಕೋವಿಡ್-19 ಗಾಗಿ ರೋಗನಿರ್ಣಯ ಮತ್ತು ಔಷಧಿಗಳಿಗಾಗಿ ಹೊಸ ಗುರಿಗಳನ್ನು  ಗುರುತಿಸಲು ಸಹ ಅನುಮತಿಸುತ್ತದೆ" ಎಂದು ಡಾ ಖೋಸ್ಲಾ ಹೇಳಿದರು.
ಹೋಲ್-ಜೀನೋಮ್ ಸೀಕ್ವೆನ್ಸಿಂಗ್ ಎನ್ನುವುದು ಒಂದು ನಿರ್ದಿಷ್ಟ ಜೀವಿಯ ಜೀನೋಮ್ನ ಸಂಪೂರ್ಣ ಡಿಎನ್ಎ ಅನುಕ್ರಮವನ್ನು ನಿರ್ಧರಿಸಲು ಬಳಸುವ ಒಂದು ವಿಧಾನವಾಗಿದೆ. ಸಂಸ್ಥೆಯು ಸೂಕ್ಷ್ಮಜೀವಿಯ ಮತ್ತು ಜೀನೋಮಿಕ್ ಸಂಶೋಧನೆಯಲ್ಲಿ ಪರಿಣತಿ ಪಡೆದಿರುವುದರಿಂದ, ಸಿಎಸ್ಐಆರ್-ಐಎಂಟೆಕ್ ಕ್ಲಿನಿಕಲ್ ಮಾದರಿಗಳಿಂದ ಪ್ರತ್ಯೇಕಿಸಲ್ಪಟ್ಟ ಎಸ್ಎಆರ್ ಎಸ್-ಕೋವ್ -2 ಆರ್ ಎನ್ ಎ ಜೀನೋಮ್ ನ ಅನುಕ್ರಮವನ್ನು ನಿರ್ವಹಿಸುತ್ತದೆ.
ಇಲ್ಲಿಯವರೆಗೆ, 9000 ಮಾದರಿಗಳನ್ನು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪ್ರತಿ ಗ್ಲೋಬಲ್ ಇನಿಶಿಯೇಟಿವ್ ಆನ್ ಶೇರಿಂಗ್ ಆಲ್ ಇನ್ಫ್ಲುಯೆನ್ಸ ಡೇಟಾವನ್ನು  ಅನುಕ್ರಮಗೊಳಿಸಲಾಗಿದೆ - ದೇಶಗಳು ಜೀನೋಮ್ ಅನುಕ್ರಮಗಳನ್ನು ಹಂಚಿಕೊಳ್ಳಲು 2008 ರಲ್ಲಿ ವಿಶ್ವಯ ಆರೋಗ್ಯ ಸಂಸ್ಥೆಯು ಪ್ರಾರಂಭಿಸಿದ ಸಾರ್ವಜನಿಕ ವೇದಿಕೆ ಇದಾಗಿದೆ. ಈ ಅನುಕ್ರಮದಿಂದ ಪಡೆದ ಜೀನೋಮಿಕ್ ಸಂಪನ್ಮೂಲವು ಕೋವಿಡ್-19 ಗಾಗಿ ರೋಗನಿರ್ಣಯ ಮತ್ತು ಔಷಧಿಗಳ ಹೊಸ ಗುರಿಗಳನ್ನು ಗುರುತಿಸಲು ಸಹ ಅನುಮತಿಸುತ್ತದೆ.
ಸಿಎಸ್ಐಆರ್-ಐಎಂಟೆಕ್ ನಿರ್ದೇಶಕರಾದ ಡಾ. ಸಂಜೀವ್ ಖೋಸ್ಲಾ, “ನಾವು ಈಗಾಗಲೇ ಮಾದರಿಗಳ ಕ್ಲಿನಿಕಲ್ ಪರೀಕ್ಷೆಯನ್ನು ಪ್ರಾರಂಭಿಸಿದ್ದೇವೆ ಮತ್ತು ಈಗ ವೈರಲ್ ತಳಿಗಳನ್ನು ಅನುಕ್ರಮಗೊಳಿಸಲು ಈ ಕಾರ್ಯಾಚರಣೆಯನ್ನು ಪ್ರಾರಂಭಿಸುವ ಮೂಲಕ, ಜಾಗತಿಕ ಸಾಂಕ್ರಾಮಿಕಕ್ಕೆ ಕಾರ್ಣವಾದ ಈ ವೈರಸ್ ನ ಸ್ವರೂಪವನ್ನು ಅರ್ಥಮಾಡಿಕೊಳ್ಳಲು ನಾವು ಉತ್ತಮವಾಗಿ ಸಜ್ಜುಗೊಳ್ಳುತ್ತೇವೆ.. " ಸಿಎಸ್ಐಆರ್-ಐಎಮ್ ಟೆಕ್ ಭಾರತದಿಂದ ಬಂದ ಎಸ್ಎ ಆರ್ ಎಸ್-ಸಿ ಒ ವಿ -2 ತಳಿಗಳಲ್ಲಿನ ರಾಸಾಯನಿಕ ಮಾರ್ಪಾಡುಗಳನ್ನು ಅಧ್ಯಯನ ಮಾಡಲು ಪೋರ್ಟಬಲ್, ನೈಜ-ಸಮಯ ಮತ್ತು ನೇರ ಜೀನೋಮ್ ಅನುಕ್ರಮದಲ್ಲಿನ ತನ್ನ ಅನುಭವವನ್ನು ಬಳಸಲಿದೆ.